Source: http://docplayer.hu/590031-A-vedjegy-es-piaci-elonyei.html
Timestamp: 2016-10-23 06:48:06
Document Index: 19645418

Matched Legal Cases: ['bíróság ', 'bíróság ', 'bíróság ', 'BÍRÓSÁG ', 'BÍRÓSÁG ', 'bíróság ']

⭐A védjegy és piaci előnyei
Download "A védjegy és piaci előnyei"
1 2 A védjegy és piaci előnyei Készítette: Dr. Fekete László 2011 Budapest3 1. Bevezetés A védjegy az árujelzők legfontosabb fajtája, továbbá a piacgazdaságban az iparjogvédelem egyik legfontosabb jogintézménye. A védjegy az egyes áruk és szolgáltatások azonosítására, egymástól való megkülönböztetésére, a fogyasztók tájékozódásának előmozdítására szolgál. Mindennapjainkat ma már meghatározzák a védjegyek, melyek sokoldalú szerepet töltenek be a piacgazdaságban. A védjegyek megkülönböztető jellegén alapul a versenytársak közötti piaci verseny és a fogyasztók tájékozódása, illetve választása az egyes áruk és szolgáltatások között. A védjegy továbbá kifejezi az áru és szolgáltatás származását, eredetét, vállalathoz kötődését. A védjegynek a minőség jelzésében is van szerepe. Nem jelent ugyan jogi garanciát a fogyasztó számára az áru állandó jó minőségére, viszont a védjegy és a vállalat közötti kapcsolat ez utóbbi alapvető érdekévé teszi a védjegyével ellátott áruk jó minőségének biztosítását és fenntartását, azaz a védjegy tulajdonosa tudatos minőségpolitikára, a minőség tudatos kontrollálására és fejlesztésére törekszik. A védjegy hozzájárul a tudatos fogyasztási kultúra kialakításában. Egy megkülönböztető termékminősítő jellel tudatosan növelhető a vevők igényszintje a termékekkel szemben, s ez erősíti a vállalat piaci orientációját és a vevőcentrikus vállalati magatartás irányába hat. A tudatos fogyasztás, a minőségi termékek iránti elkötelezettség, csakúgy mint a fenntarthatósági szemlélet ma már a legtöbb fogyasztó számára fontos érték. Kézenfekvő, hogy a védjegyek a reklámozás középpontjában állnak, megjelenésükkel szerepet játszanak az új termékek és szolgáltatások piaci bevezetésében, a fogyasztók figyelmének felkeltésében. A magyar védjegyjogi szabályozásban hosszú ideig az évi IX. törvény volt hatályban, amely azonban napjainkban, a piacgazdaság viszonyai között már nem volt korszerű, nem felelt meg az európai normáknak. Ennek következtében megalkotásra került az évi XI. törvény (a továbbiakban: védjegytörvény) a védjegyek és a földrajzi árujelzők oltalmáról, mely július 1- én lépett hatályba. A magyar védjegyjog reformjára sokoldalú nemzetközi kötelezettségeink figyelembevételével került sor. Így egyaránt figyelembe kellett vennünk az egyetemes nemzetközi szerződéseket, regionális jogharmonizációs eredményeket és kétoldalú nemzetközi kötelezettségvállalásokat. Anyagi jogi szempontból elsősorban az Európai Közösség irányában vállalt jogharmonizációs kötelezettségünk a meghatározó. Ennek megfelelően az új szabályozás összhangban áll az Európai Közösség védjegyjogi4 irányelveinek 1 rendelkezéseivel. Ezenkívül az új védjegyjogi szabályozás a lehetőséghez mérten, valamint szükség szerint figyelembe vette a közösségi védjegyről szóló 40/94. EK rendelet egyes szabályait, az irányelv legtöbb fakultatív rendelkezését, valamint a külföldi jogszabályok példaértékű megoldásait. Eljárási kérdésekben főként a Szellemi Tulajdon Világszervezetében ben aláírt Védjegyjogi Szerződés, valamint a GATT Uruguayi Fordulójában a szellemi tulajdon kereskedelemmel összefüggő kérdéseiről létrejött egyezmény rendelkezéseit vették figyelembe. 2. A védjegy fogalma, funkciói és fajai A védjegy fogalmát úgy határozhatjuk meg, hogy olyan grafikailag ábrázolható megjelölés, amely alkalmas áruk vagy szolgáltatások más áruktól vagy szolgáltatásoktól való megkülönböztetésére és amelynek használata kizárólagos jelleggel a védjegyoltalom jogosultját illeti meg. Megkülönböztetésre alkalmas az a megjelölés, amely az árunak sajátos, eltérő jelleget ad más azonos vagy hasonló árukkal szemben. Védjegy funkciói A védjegy információs funkciója abban jut kifejezésre, hogy a védjegy tájékoztatja a fogyasztót a védjeggyel ellátott árura vonatkozóan. ezek az információk nem részletesek, hiszen a védjegy megjelenéséből a sűrített, szimbolikus jellegéből adódóan erre nem alkalmas, viszont az áru népszerűsítését szolgáló reklámtevékenység során a védjegy információs funkciója kiteljesedik és ezáltal képes a fogyasztó magatartására hatást gyakorolni. Ebből következően megállapíthatjuk, hogy a védjegynek reklámfunkciója van, amely a piacgazdaság viszonyai között felértékelődik és így a védjegy versenyeszköz jellege következtében annak versenyfunkciójáról is beszélhetünk. A jól megválasztott védjegy a piacon előnyös pozíciót biztosít a védjegyet használó számára. 1 a tagállamok védjegyjog szabályainak közelítésére kiadott 89/104. EGK tanácsi irányelv5 A védjegy minőségvédelmi funkcióját is többen kiemelik. A védjegynek ez elsősorban gazdasági jellegű, tehát nem jogi funkciója, hiszen az állandó jó minőségét az árunak és a szolgáltatásnak a jogi szabályozás nem képes garantálni. Másik oldalról nem lehetséges a gyakorlatban annak folyamatos ellenőrzése, hogy a védjegyként alkalmazott jelzést csak jó minőségű árukkal, szolgáltatásokkal kapcsolatban használják. Léteznek azonban olyan védjegyfajták, amelyek az áru minőségét közvetlenül is kifejezik. Ezen védjegyfajták az együttes és a tanúsító védjegyek. Végül vannak, akik a védjegy eredetiségjelző, illetve licenc, know-how és goodwill transzfert előmozdító funkcióját is jelentősnek tartják. A védjegyek fajtái között megkülönböztetünk áruvédjegyet, melyen belül különbséget teszünk gyári és kereskedelmi védjegy között, valamint szolgáltatási védjegyet. A védjegyként alkalmazott jelzés így utalhat az áru előállítójára, forgalmazójára vagy a szolgáltatás nyújtójára. Ezen túl említést tehetünk még a már hivatkozott együttes, valamint tanúsító védjegyről, vagy a jó hírű, a közismert védjegyről (pl.: Tungsram), illetve nemzetközi védjegyről. Védjegytörvényünk a védjegyként oltalmazott jelzésekre vonatkozóan kettős megközelítést alkalmaz. Pozitív oldalról meghatározza az oltalomra alkalmas jelzésfajtákat, másfelől negatív módon az oltalomból kizáró jelzéseket rögzíti. Védjegyoltalomban részesülhet minden grafikailag ábrázolható megjelölés, amely alkalmas arra, hogy valamely árut vagy szolgáltatást megkülönböztessen mások áruitól vagy szolgáltatásaitól. Továbbá az új törvény taxatív módon sorolja fel a védjegyoltalomban részesülő megjelölések fajtáit. Így védjegyoltalomban részesülő megjelölés lehet: szó, szóösszetétel, beleértve a személyneveket és a jelmondatokat, betű, szám, ábra, kép, sík vagy térbeli alakzat, beleértve az áru vagy a csomagolás formáját,6 szín, színösszetétel, fényjel, hologram, hang, valamint a fentebb felsorolt egyes megjelölések összetétele. Az utóbbi évtizedekben nálunk leggyakrabban az ábrás-, illetve a szóvédjegyek fordultak elő. Ez úgynevezett tiszta ábrás védjeggyel a gyakorlatban ritkán találkozunk. Annál nagyobb a száma az ábrák és betűk, illetve a szavak kombinációjából kialakított kombinált védjegyeknek. A védjegytörvény bizonyos megjelöléseket kizár az oltalomból, így ezek a jelzések nem részesülhetnek jogi védelemben. A kizárási okoknak alapvetően két nagy csoportját különböztethetjük meg. Ennek megfelelően léteznek feltétlen, abszolút jellegű kizáró okok, amelyeket az árujegyzéktől függetlenül kell figyelembe venni és vannak viszonylagos, relatív jellegű kizáró okok, amelyek csak azonos vagy hasonló áruk esetében érvényesülnek, képeznek lajstromozási akadályt. Feltétlen kizárási okok körében nem részesülhet a megjelölés védjegyoltalomban, ha grafikailag nem ábrázolható, illetve nem tartozik a törvényben taxatív módon meghatározott megjelölések közé. Ki vannak zárva a védjegyoltalomból azok a megjelölések is, amelyek nem rendelkeznek megkülönböztető képességgel. A törvény példálózó felsorolást ad arra vonatkozóan, hogy mely megjelölések nem alkalmasak a megkülönböztetésre, így ha a megjelölés kizárólag olyan jelekből vagy adatokból áll, amelyeket az áru vagy a szolgáltatás fajtája, minősége, rendeltetése, értéke, földrajzi származása, előállítási vagy teljesítési ideje, illetve egyéb jellemzője feltüntetésére használnak. Ide tartoznak azok a megjelölések is, amelyeket az általános nyelvhasználatban, illetve az üzleti kapcsolatokban állandóan és szokásosan alkalmaznak. Kizárt az oltalomból az olyan megjelölés is, amely kizárólag olyan formából áll, amely az áru jellegéből következik, vagy amely a célzott műszaki hatás eléréséhez szükséges, illetve amely az áru értékének a lényegét hordozza. A fenti kizárási okok nem érvényesülnek abban az esetben, ha a megjelölés használata révén akár az elsőbbség időpontja előtt, akár azt követően megszerezte a megkülönböztető képességét. Az adott áruk megjelölésének megkülönböztető jellegével szemben támasztott kritériumokat a törvényi kereteken belül a joggyakorlat dolgozza ki. A feltétlen kizáró okok között szerepel, így nem részesülhet védjegyoltalomban az olyan megjelölés:7 amelynek használata közrendbe, a közerkölcsbe, illetve jogszabályba ütközne, amely az áru, illetve a szolgáltatás fajtája, minősége, földrajzi származása vagy egyéb tulajdonsága tekintetében alkalmas a fogyasztók megtévesztésére, továbbá rosszhiszeműen jelentették be lajstromozásra. Továbbá abszolút kizárási okot állapít meg a védjegytörvény az olyan megjelölésekre, amelyek kizárólag a Párizsi Uniós Egyezményben meghatározott állami felségjelekből, illetve hatóságot vagy nemzetközi szervezetet megillető jelzésből áll, a felségjelek közé nem tartozó olyan kitüntetésre, jelvényre, címre vonatkozik, amelynek használatához közérdek fűződik. Abban az esetben azonban, ha a fenti jelzések a védjegynek csak elemét képezik és az illetékes szerv ehhez hozzájárul a megjelölés védjegy oltalomban részesülhet. Továbbá ha a megjelölés intenzív szimbólum tartalommal rendelkezik, mint pl. vallási jelkép, úgy szintén ki van zárva az oltalomból. A viszonylagos kizáró okok körében értelemszerűen nem részesülhet védjegyoltalomban azonos áruk, illetve szolgáltatások tekintetében a korábbi védjeggyel azonos későbbi elsőbbségű megjelölés. Kizárt az oltalom az olyan megjelölések esetében, amelyet a fogyasztók összetéveszthetnek a korábbi védjeggyel a megjelölés és a védjegy azonossága vagy hasonlósága, valamint az érintett áruk, illetve szolgáltatások azonossága vagy hasonlósága miatt. Az összetéveszthetőség elvont zsinórmértéke a fogyasztókban általában kialakuló megítélés, amely főként a felületes benyomáson alapul, semmint az alapos elemzésen. Az összetéveszthetőséget a formális hasonlóság mellett a gondolati képzettársítás is megalapozhatja. A hasonlóság vizsgálatánál az eddigi gyakorlat azt a módszert követte, hogy a megjelölés hasonlósága akkor áll fenn ha azokat az átlagos vevő különösebb figyelem nélkül összetévesztheti. Adott helyzetben mindig az összhatás szempontjából lényeges jellemzőket célszerű megvizsgálni. A jelentéssel rendelkező fantáziaszavak esetén figyelemmel kell lenni a szavak írott képére és hangzásbeli hasonlóságára egyaránt. A szóvédjegyek hasonlóságának vizsgálatánál szempont lehet a8 magánhangzóknak, a szavak kezdetének és végződésének hasonlósága. Az összhatás a döntő az ábrás, illetve az ábrával kombinált védjegyeknél is. Általánosan elfogadott módszert nem alkalmaztak, az elemzés szempontjait a hatóságok gyakorlata alakította ki. A jó hírű védjegyek körében kizárási okot képezett, így nem részesülhet védjegyoltalomban eltérő áruk, illetve szolgáltatások tekintetében sem a belföldön jó hírnevet élvező korábbi védjeggyel azonos vagy ahhoz hasonló későbbi elsőbbségű megjelölés, ha annak használata a jó hírű védjegy megkülönböztető képességét vagy hírnevét sértené vagy tisztességtelenül kihasználná. Ezen rendelkezések alkalmazásánál korábbi védjegy értelemszerűen az a védjegy, amelyet korábbi elsőbbséggel jelentettek be lajstromozásra, valamint az a megjelölés is, amely a Párizsi Uniós Egyezmény alapján lajstromozásától függetlenül korábban vált belföldön közismert védjeggyé. Viszonylagos kizáró ok az olyan megjelölés alkalmazása is, amely másnak személyhez különösen névhez, képmáshoz fűződő korábbi jogait sértené, vagy amely más korábbi szerzői vagy iparjogvédelmi jogába ütközne, ideértve a növény- vagy állatfajta nevével és a földrajzi árujelzővel való ütközést is. A lajstromozás nélküli belföldi használat csak akkor eredményezi későbbi megjelölés kizárását a védjegyoltalomból, ha a korábbi használó engedélye nélküli használat önmagában is jogszabályba ütközne. Ha pedig a védjegy oltalma lejárat miatt megszűnt, ez további 2 évig akadályozza a más által történő lajstromozást. Végül nem részesülhet oltalomban a megjelölés, ha azt képviselő, illetve az ügynök a jogosult engedélye nélkül saját nevében jelentette be lajstromozásra. 3. Együttes és tanúsító védjegy Az együttes védjegy olyan védjegy, amely valamely társadalmi szervezet, köztestület vagy egyesülés tagjainak áruit vagy szolgáltatásait különbözteti meg mások áruitól vagy szolgáltatásaitól, az együttes védjeggyel megjelölt áruk vagy szolgáltatások minősége, származása vagy egyéb tulajdonsága alapján. Ebben az esetben a megjelölés védjegyoltalomban részesülhet akkor is, ha kizárólag az áru vagy a szolgáltatás földrajzi származásának feltüntetéséből áll.9 Az oltalomból való kizárást eredményezi, ha a megjelölés jellegét, illetve jelentőségét illetően megtévesztheti a fogyasztókat, valamint ha a használatáról rendelkező szabályzat a közrendbe, a közerkölcsbe vagy jogszabályba ütköző előírást tartalmaz. Közös védjegyoltalom esetén a védjegy használata tulajdonostársi viszonyon alapul, míg az együttes védjegy közös használatának alapja egy szervezetben való tagsági viszony, ahol az együttes védjegyoltalom egy társadalmi szervezetet illet. A védjegy tulajdonosa a társadalmi szervezet és nem annak változó tagsága, amely csak a védjegy használatára jogosult. A tagsági viszony feltétele meghatározott előírások és követelmények elfogadása. A védjegyjogosult szervezet az együttes védjegyet nem használhatja, azonban a használatot ellenőrzi. Bármelyik tag által végzett használat az együttes védjegy használatának minősül. Együttes védjegyként akkor részesülhet oltalomban a megjelölés, ha használatáról a törvényi követelményeknek megfelelő szabályzat rendelkezik, melyet a jogosult társadalmi szervezet állapít meg. A szabályzatnak tartalmaznia kell a védjegyjogosult társadalmi szervezet, valamint a védjegy használatára jogosult tagok adatait, a tagság és a védjegy használatának feltételeit, a használat ellenőrzésére vonatkozó előírásokat, valamint a bitorlóval szembeni fellépésre vonatkozó szabályokat. Amennyiben az együttes védjegy valamely áru vagy szolgáltatás földrajzi eredetét meghatározó megjelölés, bárkinek, akinek árui vagy szolgáltatásai az adott földrajzi területről származnak, engedélyezni kell, hogy a védjegyjogosult szervezet tagja legyen. Az együttes védjegyre vonatkozó bejelentésnek a szabályzatot is tartalmaznia kell, azt a lajstrombejegyzéshez mellékelni kell. Az oltalom átruházásához az erre irányuló írásbeli szerződés és a jogosult megváltozásának a védjegylajstromba való bejegyzése szükséges. A tanúsító védjegy olyan védjegy, amely meghatározott minőségű vagy egyéb jellemzőjű árukat vagy szolgáltatásokat azzal különböztet meg más áruktól vagy szolgáltatásoktól, hogy e minőségüket vagy jellemzőjüket tanúsítja. A tanúsító védjegy abban különbözik az együttes védjegytől, hogy míg az együttes védjegy használata tagsági viszonyon alapul, a tanúsít védjegy nem feltételez szervezetben való tagságot, hanem egy szervezet, a védjegy tulajdonosa tanúsítja az áru vagy szolgáltatás minőségét. A tisztességes magatartás megkívánja, hogy ne lehessen tanúsító védjegy tulajdonosa az, aki a tanúsított áru gyártója, importálója, forgalmazója, a tanúsított szolgáltatás nyújtója, sem pedig azok a vállalkozások, amelyek az áru előállítójával, importálójával, forgalmazójával, illetve a szolgáltatás nyújtójával tanúsított áru vagy szolgáltatás vonatkozásában tartós jogviszonyban állnak vagy a versenyszabályok értelmében összefonódtak. Ezért a10 védjegytörvény kizárja ezeket a vállalkozásokat azok köréből, akik tanúsító védjegyre oltalmat szerezhetnek. A védjegy jogosultja a tanúsító védjegyet nem használhatja, de használatát engedélyezi és ellenőrzi. A tanúsító védjegy a használatára vonatkozó előírásokat tartalmazó szabályzat meghatározása és benyújtása nélkül nem lajstromozható. A szabályzatban meg kell határozni, hogy ki a tanúsító védjegy jogosultja, melyek azok a jellemző tulajdonságok, amelyeket a védjegy tanúsít, melyek a használat feltételei, továbbá, hogy miként valósul meg a használat ellenőrzése és a jogosulatlan védjegyhasználattal szembeni fellépés. Végül mind az együttes, mind a tanúsító védjegyekre vonatkozik, hogy a védjegytörvény általános rendelkezései e védjegyfajtákra is alkalmazandók mindazokban a kérdésekben, amelyekről a speciális szabályok nem rendelkeznek. 4. A védjegyoltalmi jogviszony, a védjegyoltalom korlátai és hatálya A védjegyjogviszony csakúgy, mint a legtöbb iparjogvédelmi alapjogviszony abszolút szerkezetű jogviszony. Ebből fakad, hogy a védjeggyel azonos (vagy ahhoz összetéveszthetőségig hasonló) megjelölést az árujegyzékben szereplő áruk tekintetében bárki csak a védjegyjogosult hozzájárulásával alkalmazhat. E jogviszony másfelől negatív tartalmú, vagyis a védjegyjogosult előbb ismertetett hozzájárulása hiányában mindenki tartózkodni köteles attól, hogy a jogosult jogait megsértse. A védjegyjogviszonyban személyhez fűződő jogokról nem beszélhetünk, annak tartalmát alapvetően vagyoni jellegű jogosultságok, illetve kötelezettségek teszik ki. A védjegyjogviszony jogosultjának kizárólagos joga van arra, hogy a védjegyként alkalmazza, felhasználja, illetőleg másnak a használatra engedélyt adjon. ezzel a védjegytörvény egyfelől pozitív megközelítésben meghatározza a védjegyoltalom lényegét, másfelől azonban e kizárólagos jogot negatív módon eltiltási jogosultságként is megfogalmazza, felhatalmazva a jogosultat, hogy mások gazdasági tevékenységén belüli engedély nélküli védjegyhasználatával szemben fellépjen.11 Ennek megfelelően a védjegyjogosultat feljogosítja a törvény másoknak a védjeggyel azonos megjelölés használatából való eltiltására olyan árukkal vagy szolgáltatásokkal kapcsolatban, amelyek azonosak azokkal az árukkal és szolgáltatásokkal, amelyekre a védjegyet lajstromozták. A védjegytulajdonosnak továbbá olyan esetben is joga van a megjelölés más által történő használatának eltiltására, amikor e megjelölés és a védjegy azonossága vagy hasonlósága, valamint az érintett áruk vagy szolgáltatások azonossága vagy hasonlósága miatt fennáll az összetéveszthetőség veszélye. Sajátos védelmet élveznek a lajstromozott jó hírű védjegyek. Mivel az árujegyzékben szereplőkkel nem azonos vagy azokhoz nem hasonló árukkal illetve szolgáltatásokkal kapcsolatban is felléphet a védjegyjogosult azzal szemben, aki a védjeggyel azonos, vagy ahhoz hasonló megjelölést használ feltéve, hogy a védjegy belföldön jó hírnevet élvez és a megjelölés használata sértené vagy tisztességtelenül kihasználná a védjegy megkülönböztető képességét vagy jó hírnevét. Ez a rendelkezés azonban csak a lajstromozott jó hírű védjegyekre vonatkozik. A lajstromozatlan közismert védjegyek a versenyjog szabályai szerint részesülhetnek jogi védelemben. A védjegytörvény azt is megállapítja, hogy a védjegytulajdonos mely cselekmények megtiltására jogosult az oltalom alapján, vagyis mi minősül védjegyhasználatnak. Ilyen cselekmények: a megjelölés elhelyezése az árun vagy csomagoláson, a megjelölést hordozó áru forgalomba hozatala, szolgáltatás nyújtása vagy annak felajánlása a megjelölés alatt, a megjelölést hordozó áruknak az országba történő behozatala, kivitele, a megjelölés használata üzleti levelezésben vagy reklámozásban. A védjegyoltalmi igény azt illeti meg, azaz az szerezhet védjegyoltalmat, aki a megjelölést a védjegytörvényben előírt eljárás útján lajstromoztatja. Védjegyoltalmat bármely természetes és jogi személy, valamint jogi személyiség nélküli gazdasági társaság szerezhet, függetlenül attól, hogy folytat-e gazdasági tevékenységet. Ha többen közösen kérik a megjelölés lajstromozását, közös12 védjegyoltalom keletkezik. Több igényjogosult esetén ellenkező megjelölés hiányában a védjegyoltalmi igény részarányát egyenlőnek kell tekinteni. A védjegyoltalom, annak ellenére, hogy kizárólagos jogosultságot biztosít a jogosult számára, nem korlátlan. A védjegyoltalom korlátaira vonatkozó rendelkezések szerint a védjegytulajdonos nem tilthat el mást attól, hogy a kereskedelemben használja saját nevét vagy címét, az áru vagy a szolgáltatás fajtájára, minőségére, mennyiségére, rendeltetésére, értékére, földrajzi eredetére, előállítási idejére vagy egyéb jellemzőjére vonatkozó jelzést, a védjegyet, ha az szükséges a termék vagy a szolgáltatás rendeltetésének jelzésére, különösen tartozékok vagy alkatrészek esetén. A védjegyoltalom kimerülésének lényege, hogy a védjegyoltalom alapján a védjegyjogosult nem tilthatja meg a védjegy használatát olyan árukkal kapcsolatban, amelyeket ő hozott belföldi forgalomba, vagy amelyeket kifejezett hozzájárulásával hoztak forgalomba belföldön. Jogkimerülésről csak árukkal, illetve az áruk forgalomba hozatalával kapcsolatban lehet szó, egyéb védjegyhasználati cselekmények értelemszerűen nem vezethetnek az oltalom kimerüléséhez. Ha a védjegyjogosult 5 éven át megszakítás nélkül eltűrte egy későbbi védjegynek az országban történő használatát annak ellenére, hogy tudomása volt e használatról, a továbbiakban nem léphet fel e későbbi védjegynek az országban történő használatával szemben, valamint korábbi védjegyére hivatkozva nem kérheti a későbbi védjegy törlését sem. Ezt nevezzük a védjegyoltalom a hallgatólagos beleegyezés, a belenyugvás folytán történő korlátozásának. A magyar védjegyjog a védjegyjogosult számára az árujegyzékben szereplő árukkal és szolgáltatásokkal kapcsolatban a védjegy használatának kötelezettségét írja elő. A védjegyhasználat meghatározott időn túli elmulasztásának komoly jogkövetkezményei lehetnek. Ha a védjegyjogosult a lajstromozástól számított 5 éven belül nem kezdte meg belföldön a védjegy tényleges használatát vagy ha az ilyen használatot 5 éven át megszakítás nélkül elmulasztja, ez a védjegyoltalom megszűnéséhez vezet. A védjegytörvény továbbá kizárja, hogy nem használt védjegy lajstromozási akadály vagy törlési ok legyen. A használat ténylegességét inkább annak volumenén,13 rendszerességén lehet lemérni, nem pedig a használat módján. Az exportra szánt árukkal kapcsolatos védjegyhasználat is belföldinek minősül. A védjegyoltalom időbeli hatályát tekintve megállapítható, hogy a védjegyoltalom a bejelentés napjára visszaható, ex tunc hatállyal a lajstromozáskor keletkezik és a bejelentés napjától számított 10 évig tart. A védjegyoltalom azonban további évre megújítással meghosszabbítható. Ilyen esetben az újabb oltalmi idő az előző oltalmi idő lejárati napját követő nappal kezdődik. A védjegyoltalom területi hatálya csak az adott országra terjed ki, így magyar védjegy esetén Magyarország területén biztosítja a kizárólagos rendelkezési és használati jogot a védjegyjogosult számára. A védjegy tárgyi hatályát, oltalmi körét a jelzés vizuális összképe határozza meg és csak az árujegyzékbe felvett áruk tekintetében érvényesül. 5. A védjegy oltalma a vagyoni forgalomban A védjegyoltalom dinamikus oldalához tartozik annak vizsgálata, hogy a védjegy, illetve a védjegyoltalomból folyó kizárólagos jog milyen módon vesz részt a vagyoni forgalomban. A védjegy vagyontárgy, a vállalat vagyonának része, valamint a védjegyen fennálló oltalom a szellemi tulajdon egyik formája. A védjegyhez kapcsolódó és a védjegyoltalomból eredő jogok átszállhatnak és átruházhatók. Jogi személy és a jogi személyiség nélküli gazdasági társaság jogutódja a védjegyet is megszerzi, kivéve, ha a felek eltérően rendelkeznek, vagy a körülményekből nyilvánvalóan más következik. A védjegyoltalom szerződéssel átruházható az árujegyzék valamely részére vonatkozóan is. Az ilyen szerződés azonban semmis, ha az átruházás a fogyasztók megtévesztését eredményezheti. A védjegyhez kapcsolódó és a védjegyoltalomból eredő jogok megterhelhetők. Jelzálog alapításához a zálogszerződés írásba foglalása és a jelzálogjognak a védjegylajstromba való bejegyzése szükséges.14 A védjegyoltalomnak lehet több jogosultja is. Ilyen esetben saját hányadával bármelyik jogosult rendelkezhet. A védjegyoltalomban jogosultjának részesedési hányadára a többi jogosultat harmadik személlyel szemben elővásárlási jog illeti meg. A védjegyet bármelyik jogosult egyedül is használhatja, köteles azonban társainak részesedési hányaduk arányában megfelelő díjat fizetni. A közös védjegyoltalom jogosultjai a védjegy használatára harmadik személy részére csak közösen adhatnak engedélyt. A hozzájárulást a polgári jog általános szabályai szerint a bíróság ítélete pótolhatja. Kétség esetén a jogosultak részesedési hányada egyenlő. Ha az egyik jogosult a védjegyoltalmáról lemond, hányadára a többi jogosult joga részesedésük arányában kiterjed. A közös védjegyoltalommal kapcsolatos költségek a jogosultakat egymás közötti viszonyukban részesedési hányaduk arányában terhelik. Ezeket a szabályokat kell alkalmazni a közös védjegyoltalmi igényre is. Végül a jogutódlásra, a megterhelésre, valamint a közös védjegyoltalmi igényre és a közös védjegyoltalomra a védjegytörvényben nem szabályozott kérdésekben a Ptk. rendelkezései az irányadók. 6. Védjegybitorlás A védjegyoltalom kizárólagosságból, illetve a védjegyjogviszony abszolút szerkezetéből következik, hogy jogsértést övet el az, aki a védjegyoltalom fennállása idején más védjegyét jogosulatlanul használja. Az oltalom hatálya alá eső bármely védjegyhasználati cselekmény, azaz a védjegyjogosultat megillető kizárólagos használati jog bármely megsértése védjegybitorlásnak minősül. Sajátos problémát vet fel a több elemből álló, kombinált védjegy bitorlása. Ilyen esetben a védjegybitorlás elbírálásánál nem az egyes elemek, hanem a védjegy valamennyi elemének a vásárlókra gyakorolt összbenyomása alapján dönthető el, hogy a védjegyoltalom alatt álló megjelöléssel azonos vagy ahhoz összetéveszthetőségig hasonló megjelölést alkalmaztak-e. A védjegybitorlásnak objektív és szubjektív jogkövetkezményei lehetnek.15 Az objektív, a bitorló magatartásának felróhatóságától független jogkövetkezmények a következők: A védjegyjogosult a bitorlóval szemben követelheti: a védjegybitorlás megtörténtének bírósági megállapítását, a védjegybitorlás abbahagyását és a bitorló eltiltását a további jogsértéstől,,hogy a bitorló szolgáltasson adatokat a bitorlással érintett áruk, illetve szolgáltatások előállításában, forgalmazásában, illetve teljesítésében résztvevőkről, valamint az ilyen áruk terjesztésére kialakított üzleti kapcsolatokról, hogy a bitorló nyilatkozattal vagy más megfelelő módon adjon elégtételt és hogy szükség esetén a bitorló részéről vagy költségén az elégtételnek megfelelő nyilvánosságot biztosítanak, a kizárólag vagy elsősorban a védjegybitorlásra használt eszközök és anyagok valamint a védjegybitorlással érintett termékek, illetve csomagolóanyagok lefoglalását. A bíróság a védjegyjogosult kérésére elrendelheti, hogy a lefoglalt eszközöket, anyagokat, termékeket elsősorban a védjegy eltávolításával fosszák meg jogsértő mivoltuktól, vagy ha az nem lehetséges semmisítsék meg. Indokolt esetben a bíróság a megsemmisítés helyett a lefoglalt anyagoknak, eszközöknek bírósági végrehajtás útján történő értékesítését is elrendelheti, ilyen esetben a befolyó összeg felől ítéletben határoz. Lefoglalásnak helye van akkor is, ha a bitorlással érintett termékek nincsenek a bitorló tulajdonában, de a tulajdonos a védjegybitorlásról tudott vagy kellő körültekintés mellett tudhatott volna. Ha a bitorló magatartása felróható volt, szubjektív jogkövetkezményként a védjegyjogosult a bitorlóval szemben kártérítést követelhet a Polgári Törvénykönyv szabályai szerint. A védjegybitorlásnak továbbá vámjogi következményei is lehetnek, ugyanis a védjegyjogosult külön jogszabály alapján követelheti a vámhatóság intézkedését a bitorlással érintett vámáruk belföldi forgalomba kerülésének megakadályozására. Abban az esetben, ha a védjegyre a jogosult másnak használati engedélyt adott és a használó bitorlást tapasztal, saját nevében is felléphet, feltéve hogy előzetesen felhívta a jogosultat, hogy16 tegyen intézkedést a bitorlás abbahagyása érdekében. Amennyiben a felhívás 30 napon belül nem vezet eredményre, a használó saját nevében is jogosult a bitorlás miatt eljárást indítani. Védjegybitorlás miatt a bejelentő is felléphet, de ebben az esetben az eljárást fel kell függeszteni mindaddig, amíg a védjegy lajstromozásáról jogerősen nem döntöttek. 7. A közösségi védjegy A közösségi védjegy (angolul Community trade mark, röviden CTM) olyan védjegy, amelynek oltalma az Európai Unió minden tagállamában egységesen fennáll (jelenleg 27 állam). Olyan jogi eszköz az Európai Unióban, amely megkönnyíti az áruk és a szolgáltatások tagállamok közötti szabad áramlását, ennél fogva lényeges szerepet tölt be az egységes belső piac működésében. A közösségi védjegyrendszert az alicantei (Spanyolország) székhelyű Belső Piaci Harmonizációs Hivatal (BPHH) működteti. Közösségi védjegybejelentéseket kizárólag a BPHH-nál lehet tenni, közvetlenül vagy a Szellemi Tulajdon Világszervezete genfi Nemzetközi Irodája útján 2. A BPHH közösségi védjegybejelentéseket április 1-je óta fogad. A közösségi védjegyről a közösségi jog részét képező jogszabály, az Európai Unió Tanácsának a közösségi védjegyről szóló, december 20-i 40/94/EK tanácsi rendelete rendelkezik 3. Mivel ezt a jogszabályt több alkalommal jelentősen módosították, ezért az áttekinthetőség és érthetőség érdekében ezt a rendeletet a Tanács február 26-i, a közösségi védjegyről szóló 207/2009/EK rendelete ismételten kodifikálta. A közösségi védjegyrendelet szupranacionális, nemzetek feletti jog, ezért a tagállamokban közvetlenül irányadó anélkül, hogy a nemzeti törvényhozások nemzeti jogként ratifikálták volna. Vannak olyan kérdések, amelyek rendezését a Rendelet a nemzeti jogokra bízza, mint pl. a közösségi védjegybíróságok kijelölése. Ezekben az ún. interface- 2 A nemzeti szabadalmi hivatalok csak továbbítják a hozzájuk benyújtott közösségi védjegy-bejelentéseket a BPHH-hoz. 3 A "közösségi védjegytörvény" kifejezés ezért pontatlan.17 kérdésekben a nemzeti jogok, így Magyarországon a védjegyek és földrajzi árujelzők oltalmáról szóló évi XI. törvény rendelkezéseit kell alkalmazni. A közösségi védjegy és a tagállamonként külön-külön fennálló oltalmi rendszerek párhuzamos működése, együttélése teszi lehetővé, hogy a védjegyjogosultak eltérő igényeinek a különböző rendszerek jobban eleget tudjanak tenni. A közösségi védjegyredszer főbb elvei a következők: az egységesség 4, az autonómia 5, az együttélés 6. A közösségi védjegy intézménye lehetővé teszi, hogy egyetlen bejelentéssel és egységes eljárással az Európai Unió összes tagállamának területére nézve védjegyoltalmat lehessen szerezni. A létrejött oltalom az összes tagállamban egységesen áll fenn, azt területi alapon megosztani nem lehet. Amennyiben a közösségi védjegy oltalma megszűnik, akkor ez valamennyi tagállam tekintetében egységesen következik be. A közösségi védjegy lajstromozására irányuló eljárás, valamint annak költségei kedvezőbbek, mintha a bejelentő az oltalmat - nemzeti vagy nemzetközi úton - több tagállamban kívánná megszerezni. A meglévő oltalom fenntartását célzó tevékenység, mint a védjegyhasználat vagy a megújítás feltételei is kedvezőbbek, ha nem minden egyes érintett országban külön-külön történik a védjegybejelentés. Ugyanakkor hátrányok is származhatnak a közösségi védjegy egységes jellegéből. Az egész közösségi védjegybejelentést el kell utasítani, ha olyan feltétlen kizáró ok merül fel, amely kizárólag egyetlen tagállam tekintetében áll fenn. Hasonló okból már oltalom alatt álló, lajstromozott közösségi védjegy utólagos megszüntetésére is sor kerülhet azzal, hogy ilyenkor szintén a teljes oltalom megszűnik, még akkor is, ha az adott, lajstromozást gátló ok csak egy tagállam tekintetében áll fenn. Ilyen esetekben különösen hasznos lehet, hogy a közösségi védjegy és a tagállami 4 A közösségi védjegy egységessége azt jelenti, hogy az oltalmat nem lehet megosztani területi alapon; egy közösségi védjegy oltalma valamennyi tagállamra kiterjed. 5 A közösségi védjeggyel összefüggő kérdéseket kizárólag a közösségi jog, elsősorban a közösségi védjegyrendelet szabályozza. 6 A közösségi védjegyrendszer a tagállami védjegyrendszerekkel párhuzamosan áll fenn és működik.18 védjegyrendszerek között "szabad az átjárás", azaz lehetőség van arra, hogy az elutasított közösségi védjegybejelentést vagy megszüntetett közösségi védjegyet nemzeti védjegybejelentéssé alakítsák át. Az együttélés elvéből fakad, hogy a két oltalmi rendszer - a közösségi és a tagállami - között bizonyos esetekben átjárhatóság van. A közösségi védjegyrendelet lehetővé teszi a közösségi oltalomból a nemzeti védjegyoltalommá való kedvezményes átalakítást, másrészt a korábbi nemzeti védjegy elsőbbségi napja feljegyezhető a közösségi védjegy lajstromába, ezzel biztosítva a közösségi védjegy jogosultja számára, hogy korábbi nemzeti jogát a közösségi védjegyre "átvigye". A közösségi védjegybejelentés elutasításának vagy a közösségi védjegy oltalma megszüntetésének esetén a közösségi védjegy jogosultja kérheti a közösségi védjegybejelentés illetve a közösségi védjegy átalakítását egy vagy több nemzeti védjegybejelentéssé azokban az uniós tagállamokban, amelyekben az elutasítás vagy a megszüntetés oka nem áll fenn. Az átalakítás nagy előnye az, hogy az átalakítás utáni nemzeti védjegybejelentés bejelentési napja nem a tényleges bejelentési nap, hanem a közösségi védjegybejelentés eredeti bejelentési napja lesz és az egyéb elsőbbségek is megmaradnak. A védjegybejelentés elutasítása vagy a közösségi védjegyoltalom megszüntetése egyébként azzal járna, hogy az elsőbbség is elvész. Az átalakítás megakadályozza, hogy a védjegybejelentés elutasításáról vagy a védjegyoltalom megszüntetéséről tudomást szerző más személy megelőzze az elutasított védjegybejelentés illetve a megszűnt oltalmú védjegy jogosultját az ismételt bejelentésben. Magyarország tekintetében további előnyt jelent, hogy az átalakítás nyomán keletkezett védjegybejelentés díjkedvezményben részesül. Ha pedig a konverzió lajstromozott közösségi védjegyen alapszik, akkor a magyarországi oltalom egyszerűsített eljárással - vagyis az átalakítási kérelem érdemi vizsgálata nélkül - biztosítható. Ha a közösségi védjegybejelentés jogosultjának már van azonos megjelölésre, azonos árujegyzékkel korábbi nemzeti vagy nemzetköz védjegye, kérheti, hogy a BPHH ezt a korábbi napot (szenioritás) tüntesse fel a közösségi védjegy lajstromában. Ha bármelyik feltétel hiányzik, a szenioritás nem illeti meg a jogosultat. A szenioritás birtokában a jogosult dönthet úgy, hogy a párhuzamos oltalmat nem tartja fenn és a nemzeti védjegyének oltalmát nem újítja meg. Az Európai Unió 2004-ben történt bővítése eredményeként a közösségi védjegyrendszer kiterjedt az új tagállamok területére is. Ez azonban számos kérdést vetett fel, elsősorban az új tagállamok19 területén oltalmat élvező védjegyek és a kiterjesztett közösségi védjegyek esetleges konfliktusai kapcsán. A rendezőelv szerint a korábbi - új tagállamban oltalmat élvező - védjegy alapján nem lehet megtámadni a kiterjesztett közösségi védjegyet, azonban lehet kérni a közösségi védjegy használatának megtiltását az érintett új tagállam területére nézve. A fentiekhez hasonlóan, amennyiben a kiterjesztett közösségi védjegy olyan feltétlen kizáró okba ütközik, amely kizárólag az új tagállam tekintetében áll fenn, akkor sem lehet kezdeményezni a közösségi védjegy megszüntetését, viszont lehet kérni a használatának megtiltását A védjegyoltalom keletkezése A védjegyoltalmi igény azt illeti meg, aki a megjelölést a védjegytörvényben előírt eljárás útján lajstromozhatja. A védjegy lajstromozására irányuló eljárás a szerzői jogi hatósághoz intézett bejelentéssel indul meg. A védjegybejelentésnek tartalmaznia kell a bejelentési kérelmet, a megjelölést, az árujegyzéket, továbbá az egyéb mellékletet. A védjegybejelentés napjának azt a napot kell tekinteni, amelyen a hatósághoz beérkezett bejelentés legalább a következőket tartalmazza: utalást a védjegyoltalom iránti igényre, a bejelentő azonosítására alkalmas adatokat, valamint a megjelölést és az árujegyzéket. A bejelentési nap elismeréséhez a megjelölés és az árujegyzék benyújtása helyett elsőbbségi iratra is elegendő utalni. A bejelentés egyik fontos eleme tehát az árujegyzék, amelyben azokat az árukat, illetve szolgáltatásokat kell felsorolni, amelyekkel kapcsolatban a védjegyoltalmat igénylik. Az árujegyzékben az árukat illetve a szolgáltatásokat a nemzetközi osztályozás szerint kell felsorolni. A vizsgálat szempontjából fontos a védjegyek megfelelő osztályozása, amely az évi Nizzai Megállapodás alapján egységes, nemzetközi jellegű. Hazánk is tagja e megállapodásnak, 7 Magyarország esetében ilyen eljárást a Fővárosi Bíróságnál lehet indítani.20 ezért az osztályozást alkalmazza. A Megállapodás a védjeggyel ellátható termékeket 34, a szolgáltatásokat 8 osztályba sorolja. A megjelölés egysége fejeződik ki abban, hogy a védjegy-bejelentésben csak egy megjelölésre igényelhető védjegyoltalom. A védjegytörvény szerint az elsőbbséget megállapító elsőbbségi nap általában a védjegybejelentés napja, a Párizsi Uniós Egyezmény által meghatározott esetben a külföldi bejelentés napja, a hatóság elnökének a Magyar Közlönyben közzétett közleményével meghatározott esetekben a megjelölés kiállításának a bejelentési napnál legfeljebb 6 hónappal korábbi kezdő napja, valamint a bejelentő azonos megjelölésre vonatkozó korábbi folyamatban lévő védjegybejelentésének 6 hónapnál nem korábbi bejelentési napja, ha azzal kapcsolatban más elsőbbséget nem érvényesítettek. Az uniós, a kiállítási, illetve a belső elsőbbséget a védjegybejelentés benyújtásától számított 2 hónapon belül kell igényelni. Az uniós elsőbbséget megalapozó okiratot, illetve a kiállítási igazolást pedig a bejelentés napjától számított 4 hónapon belül kell benyújtani. A kiállítás tényét és napját a kiállítás igazgatósága kiállítási igazolással tanúsítja. A hatóság a védjegybejelentés benyújtását követően megvizsgálja, hogy a bejelentés megfelel-e a bejelentési nap elismeréséhez előírt feltételeknek, megfizették-e a bejelentési díjat, valamint benyújtották-e a magyar nyelvű árujegyzéket. Ha a vizsgálat eredményeként valamely feltétele teljesítésének hiánya állapítható meg, a hatóság felhívja a bejelentőt a hiányok pótlására és ha ez az előírt időben nem történik meg, a bejelentést visszavontnak kell tekinteni. Amennyiben a védjegybejelentés kielégíti a bejelentési nap elismeréséhez előírt feltételeket, a hatóság hatósági tájékoztatást közöl hivatalos lapjában. A hatósági tájékoztatást követően a törvény lehetővé teszi, hogy bárki észrevételt tegyen arra vonatkozóan, hogy a megjelölés vagy a védjegybejelentés nem felel meg a törvényben meghatározott valamely oltalomképességi feltételnek. Ha korábbi védjeggyel való ütközés esetén a bejelentő arra hivatkozik, hogy azt nem használják megfelelően, a bizonyítás keretében a hatság észrevétel tételére hívhatja fel a korábbi védjegy jogosultját. Az észrevételt hivatalból végzett vizsgálat során figyelembe kell venni. az észrevételt benyújtó személy a lajstromozási eljárásban nem ügyfél, de őt az észrevétel eredményéről értesíteni kell. Több megjelenítése
1995. évi XXXIII. törvény a találmányok szabadalmi oltalmáról A magyar nemzetgazdaság műszaki fejlődésének, a korszerű technika meghonosításának, valamint a feltalálók erkölcsi és anyagi elismerésének Részletesebben A JÓ HÍRŰ VÉDJEGY MINT KIZÁRÓ OK A VÉDJEGYJOGBAN
Dr. Gödölle István A JÓ HÍRŰ VÉDJEGY MINT KIZÁRÓ OK A VÉDJEGYJOGBAN 1. BEVEZETÉS A viszonylagos kizáró okok körében ki vannak zárva a védjegyoltalomból a már védjegyoltalom tárgyát képező megjelölések. Részletesebben A Versenytörvény hatálya
A versenytörvény A magyar hatályos Versenytörvény ismertetésének célja tájékoztatás nyújtása a piac szereplõi számára, akik a gazdasági élet bármelyik területén akár termelõ, akár szolgáltató, akár fogyasztói Részletesebben 2000. évi CXXXVIII. törvény. a tisztességtelen piaci magatartás és a versenykorlátozás tilalmáról szóló 1996. évi LVII. törvény módosításáról
- 1-2000. évi CXXXVIII. törvény a tisztességtelen piaci magatartás és a versenykorlátozás tilalmáról szóló 1996. évi LVII. törvény módosításáról 1. 2. 3. 4. 5. 6. (1) (2) 7. 8. 9. (1) (2) (3) 10. 11. 12. Részletesebben I. Könyv: A személyek II. Rész A jogi személyek általános szabályai
Szerkesztőbizottsági javaslat Tisztelt Olvasó! A Polgári Jogi Kodifikáció előző számában megkezdtük közölni az új Polgári Törvénykönyv szakmai vitára bocsátandó normaszövegét és annak indokolását: a Személyhez Részletesebben Polgári jogi alapfogalmak
ATALANTA Üzleti Szakközépiskola Polgári jogi alapfogalmak Szerző: dr. Bednay Dezső Budapest 2009-11 1 Tartalomjegyzék Bevezetés I. Témakör: A személyhez- és a szellemi alkotáshoz fűződő jogok 4.o. 1) A Részletesebben 2013.6.29. Az Európai Unió Hivatalos Lapja L 181/15
2013.6.29. Az Európai Unió Hivatalos Lapja L 181/15 AZ EURÓPAI PARLAMENT ÉS A TANÁCS 608/2013/EU RENDELETE (2013. június 12.) a szellemi tulajdonjogok vámhatósági érvényesítéséről és az 1383/2003/EK tanácsi Részletesebben 2004. évi CXL. törvény. a közigazgatási hatósági eljárás és szolgáltatás általános szabályairól
2004. évi CXL. törvény a közigazgatási hatósági eljárás és szolgáltatás általános szabályairól Az Országgyűlés abból a célból, hogy az állampolgárokat és a szervezeteket legszélesebb körben érintő közigazgatási Részletesebben (Tájékoztatások) AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK TANÁCS MEGÁLLAPODÁS
2013.6.20. Az Európai Unió Hivatalos Lapja C 175/1 IV (Tájékoztatások) AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK TANÁCS MEGÁLLAPODÁS az egységes Részletesebben FEHÉR KÖNYV AZ ÚJ POLGÁRI TÖRVÉNYKÖNYV HATÁLYBALÉPÉSÉVEL ÖSSZEFÜGGŐ JOGALKOTÁSI ÉS JOGALKALMAZÁST SEGÍTŐ FELADATOKRÓL
FEHÉR KÖNYV AZ ÚJ POLGÁRI TÖRVÉNYKÖNYV HATÁLYBALÉPÉSÉVEL ÖSSZEFÜGGŐ JOGALKOTÁSI ÉS JOGALKALMAZÁST SEGÍTŐ FELADATOKRÓL A Hatásvizsgálatok és stratégiák elkészítése című projekt A Fehér Könyv az új Ptk. Részletesebben 1. A gazdasági társaságok közös jellemzői és fő típusai
VÁLLALKOZÁS JOG 1. A gazdasági társaságok közös jellemzői és fő típusai 1.1. A gazdasági társaságok közös jellemzői A gazdasági társaságok tulajdonképpen sajátos polgári jogi szerződések, amelyek több Részletesebben 1. Az elemzés tárgyává tett ítéleti rendelkezések összefoglalása
A szerződési feltételek tisztességességének kritériumai, különös tekintettel a pénzügyi intézmények és a fogyasztók közötti megállapodásokra Bevezetés 1. Az elemzés tárgyává tett ítéleti rendelkezések Részletesebben kis értékű követelések európai eljárásának alkalmazásához
Gyakorlati útmutató a kis értékű követelések európai eljárásának alkalmazásához a kis értékű követelések európai eljárásának bevezetéséről szóló, 2007. július 11-i 861/2007/EK európai parlamenti és tanácsi Részletesebben A szerzői jogi jogsértések esetén alkalmazható jogi eszközökről
2005 A SZERZŐI JOGI JOGSÉRTÉSEK ESETÉN ALKALMAZHATÓ JOGI ESZKÖZÖKRŐL ASVA BUDAPEST 2005 A szerzői jogi jogsértések esetén alkalmazható jogi eszközökről Segédanyag a gyakorlat számára Készült a Nemzeti Részletesebben I. fejezet A törvény hatálya
A GAZDASÁGI VERSENYHIVATAL VERSENYTANÁCSÁNAK A Tpvt.-vel 1 KAPCSOLATOS ELVI JELENTŐSÉGŰ DÖNTÉSEI 2 2013 (egységes szerkezetben a korábbi években kiadott elvi jelentőségű döntésekkel) 3 I. fejezet A törvény Részletesebben Dr. Rózsa Krisztina A gazdasági társaságok alapítását és működését érintő fontosabb módosítások 2012. március 1. napjától
Dr. Rózsa Krisztina A gazdasági társaságok alapítását és működését érintő fontosabb módosítások 2012. március 1. napjától Dr. Imre Miklós, Korom Ágoston Lehetővé teszi-e az uniós jog a közjegyzői szakma Részletesebben Polgári jogi alapfogalmak
Bércesi Zoltán -- Garamvölgyi Róbert Polgári jogi alapfogalmak - Előadásvázlat, témakörjegyzék belső, intézményi használatra a PTE ÁJK jogi asszisztenshallgatói számára - - Jogi asszisztens felsőfokú szakképzés Részletesebben Eseti (ad hoc) választottbírósági Eljárási Szabályzat
Eseti (ad hoc) választottbírósági Eljárási Szabályzat Készítette: Dr. Szigeti Zsolt (Győr) 2013 április Bevezető A jelen Szabályzat legfontosabb nemzetközi jogi alapjait a fejlett piacgazdaságok által Részletesebben PLATINIUM Pénzügyi Szolgáltatóház zártkörűen működő Részvénytársaság ÜZLETSZABÁLYZATA ÉS ÁLTALÁNOS SZERZŐDÉSI FELTÉTELEI
A PLATINIUM Pénzügyi Szolgáltatóház zártkörűen működő Részvénytársaság ÜZLETSZABÁLYZATA ÉS ÁLTALÁNOS SZERZŐDÉSI FELTÉTELEI Módosítva: 2014. március 16. A PLATINIUM zrt. Üzletszabályzata A PLATINIUM Pénzügyi Részletesebben FIX HITEL PÉNZÜGYI SZOLGÁLTATÓ Zártkörűen Működő Részvénytársaság
A FIX HITEL PÉNZÜGYI SZOLGÁLTATÓ Zártkörűen Működő Részvénytársaság ÜZLETSZABÁLYZATA ÉS ÁLTALÁNOS SZERZŐDÉSI FELTÉTELEI Módosítva: 2014. március 16. A FIX HITEL Zrt. Üzletszabályzata A FIX HITEL Pénzügyi Részletesebben Ket képzés ÁROP-2009/2.2.7. A projekt az Európai Unió támogatásával, az Európai Szociális Alap társfinanszírozásával valósul meg. A Ket.
A Ket.-novella Előadás a közigazgatási hatósági eljárás és szolgáltatás általános szabályairól szóló 2004. évi CXL. törvény módosításáról szóló 2008. évi CXI. törvényről a 2009. október 1-jétől hatályos Részletesebben I. Az Alkotmánybíróság, egyéb bíróságok és az alkotmányossági vizsgálat
2015. június 9. 2015. 13. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 14/2015. (V. 26.) AB határozat a Debreceni Járásbíróság 44.B.2111/2013/6. számú végzése és a Részletesebben 2008. évi XLVIII. törvény a gazdasági reklámtevékenység alapvető feltételeiről és egyes korlátairól
2008. évi XLVIII. törvény a gazdasági reklámtevékenység alapvető feltételeiről és egyes korlátairól Az Országgyűlés a polgárok, így különösen a fiatalkorúak egészségének védelme, a társadalom rendjére Részletesebben A/21 A KÖZÖS TULAJDON ÉS SAJÁTOS ALAKZATAI
1. A KÖZÖS TULAJDON FOGALMA A közös tulajdon (tulajdonközösség) olyan jogközösség, amelyben a tulajdonjog ugyanazon a dolgon meghatározott eszmei hányadrészek szerint több személyt illet meg. 139. (1) Részletesebben Geo Professional Portfolio Zrt. BEFEKTETÉSI SZOLGÁLTATÁSI ÜZLETSZABÁLYZAT
Geo Professional Portfolio Zrt. (1036 Budapest, Lajos u. 48-66. B ép. 2. em.) BEFEKTETÉSI SZOLGÁLTATÁSI ÜZLETSZABÁLYZAT Verziószám Hatály Elfogadó határozat Módosítás célja Megjegyzés 1.0 2014. február Részletesebben AZ EURÓPAI PARLAMENT ÉS A TANÁCS 2014/25/EU IRÁNYELVE
A projekt az Európai Unió társfinanszírozásával, az Európa terv keretében valósul meg. DR. HERBST ÁRPÁD (SZERK.) A GAZDASÁGI JOG ALAPJAI DE AMTC AVK 2007 Készítette: Apáti Ferenc, projektmenedzser HEFOP Részletesebben ÁLTALÁNOS SZERZŐDÉSI FELTÉTELEK
ÁLTALÁNOS SZERZŐDÉSI FELTÉTELEK 1. Értelmező rendelkezések Jelen Általános Szerződési Feltételek valamint a hatálya alá tartozó megállapodások és szerződések értelmezése során az alábbi fogalmak a következő Részletesebben T/9553. számú. törvényjavaslat. a büntetőeljárások időszerűségének javítása céljából a büntetőeljárásról szóló 1998. évi XIX. törvény módosításáról
A MAGYAR KÖZTÁRSASÁG KORMÁNYA T/9553. számú törvényjavaslat a büntetőeljárások időszerűségének javítása céljából a büntetőeljárásról szóló 1998. évi XIX. törvény módosításáról Előadó: dr. Draskovics Tibor Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés